cyanic-selkie/wikianc huggingface dataset:
ஜவஹர் நவோதயா வித்தியாலயம்
சிறப்புகள்
இந்தப் பள்ளிகளில் 6-ஆம் வகுப்பு முதல் 12-ஆம் வகுப்பு வரை ஒவ்வொரு வகுப்பிலும் 40 மாணவர் கொண்ட 2 பிரிவுகளாக, வகுப்பிற்கு 80 மாணவ, மாணவியர் பயில்கின்றனர். இவர்களில் 33% மகளிர், தாழ்த்தப்பட்டோர் 15%, மலைசாதியினர் 7.5% ஆகும். இது போன்று கிராமப்புற மாணவ, மாணவியர் 75%, இதர பிரிவினர் 24% மாணவ, மாணவிகளாக இந்தப் பள்ளிகளில் சேர்த்துக் கொள்ளப்படுவார்கள்.
வரலாறு
கிராமப்புற மாணவர்களிடையே ஆட்சித்திறனை வளர்த்தெடுக்கும் விதமாக நரசிம்ம ராவ் முனைப்பால் இத்திட்டம் வடிவமைக்கப்பட்டு ராஜிவ் காந்தி பிரதமராக இருந்தபோது 1985-ஆம் ஆண்டு முதலில் நிறுவப்பட்டது. துவக்கத்தில் நவோதயா வித்யாலயங்கள் என்று பெயர்சூட்டப்பட்டிருந்த இப்பள்ளிகளுக்கு பின்னர் ஜவஹர் நவோதயா வித்யாலயங்கள்  என ஜவகர்லால் நேருவின் நூற்றாண்டு பிறந்தவிழாக் கொண்டாட்டங்களின் போது மறுபெயரிடப்பட்டது.
வெளியிணைப்புகள்
பகுப்பு:இந்தியாவில் கல்வி பகுப்பு:உண்டு உறைவிடப் பள்ளிகள் பகுப்பு:இந்தியக் கல்வி அமைச்சகம்
பேகம் அக்தர்
பேகம் அக்தர் (Begum Akhtar) (7 அக்டோபர் 1914–30 அக்டோபர் 1974) உத்தரப் பிரதேச மாநிலத்தின் பைசாபாத் நகரத்தில் பிறந்தவர்.
இந்துஸ்தானி இசையின் வடிவங்களான கசல், தும்ரி, தாத்ரா ஆகியவற்றை பாடுவதில் புகழ் பெற்றவர். நூற்றாண்டு பிறந்தநாளை முன்னிட்டு இவரது உருவம் பொறிக்கப்பட்ட சிறப்பு நாணயங்களை (ரூ.100 மற்றும் ரூ.5) இந்திய நடுவண் அரசு அக்டோபர் 07, 2014 - ல் வெளியிட்டது.
ஆரம்ப கால வாழ்க்கை
இவரது தந்தை அங்கா் ஹரிசைன் ஒரு இளம் வழக்கறிஞா். இவரது தாய் முஸ்தாரியைக் இரண்டாவது மனைவியாக மணம் புரிந்து கொண்டாா். பின்னா் அவா் முஸ்தாரையும் அவரது இரண்டு இளம் பெண்களான ஜோரா மற்றும் பிபி அக்தரையும் ஆதரவின்றி கைவிட்டுவிட்டாா்.
வாழ்க்கை
அக்தா் தமக்கு ஏழு வயதாகும் போது, நடமாடும் இசைக்குழுவின் இசைக்கலைஞரான சந்திராயாயின் இசையால் கவரப்பட்டாா். இவருடைய மாமாவின் வற்புறுத்துதலின் பேரில் உஸ்தாத் இம்தத்கான் என்பவரிடம் பயிற்சி பெற அனுப்பிவைக்கப்பட்டாா். உஸ்தாத் இம்தத்கான் பாட்னாவில் வசித்து வந்த “சாரங்கி” என்னும் இசையில் மிகவும் புகழ்பெற்றவா் ஆவாா். பின்னா் பாட்டியாலா நகரில் அடமுகமத்கான் என்பவரிடம் பயிற்சி பெற்றாா். பின்னா் தம் தாயுடன் கல்கத்தா சென்றவா் புகழ்பெற்ற இசைக் கலைஞா்களான, முகமத்கான், லாகூரைச் சோ்ந்த அப்துல் வாகிதுகான் போன்றவா்களிடம் இசை பயின்றார். இறுதியாக உஸ்தாத் ஜான்டே கான் என்பவரின் சீடரானாா். இவா் தமது 15-வது வயதில் அரங்கேற்றத்தை நடத்தினாா். 1934 ஆம் ஆண்டு நிகழ்ந்த நேபாளம் பீகாா் பூகம்ப நிவாரண நிதிக்காக பேகம் அக்தா் பங்கேற்ற இசை நிகழ்ச்சியை கண்டு ரசித்த புகழ்பெற்ற கவிஞா் சரோஜினி நாயுடு இவரை மிகவும் பாராட்டினாா். கவிஞரின் பாராட்டால் மிகவும் தூண்டப்பட்ட அக்தா் உற்சாகத்துடன் தமது இசைப் பணியைத் தொடா்ந்தாா். அது சமயம் தான் “மெகபோன் ரிகாா்டு கம்பெனி”க்காக தமது முதல் இசைத்தட்டை வெளியிட்டாா். இதனைத் தொடா்ந்து கசல், தாதராஸ் மற்றும் துமிரிஸ் ஆகிய இசைவகைகளில் பல இசைத் தட்டுகளை வெளியிட்டாா். பொது மேடைகளில் பெண்கள் இசைக்கச்சேரி செய்யாத அந்தக் கால கட்டத்தில், அவ்வாறு செய்த முதல் பெண்மணி அக்தா் தான். தமது இசைத் திறமையால் மல்லிகா-இ-கசல் (கசல் இசையின் அரசி) எனப் பெயா் பெற்றாா்.
அக்தா் தம் அழகான தோற்றத்தாலும் இனிமையான குரலாலும் தம் இளம் வயதில் திரைப்படங்களில் தோன்றும் வாய்ப்பும் கிடைக்கப்பெற்றாா். கௌஹா் ஜான், மாலக்ஜான் போன்ற புகழ்பெற்ற கலைஞா்களின் இசையைக் கேட்ட பின்பு திரைப்படத்தில் தோன்றுவதைத் தவிா்த்து இந்திய பாரம்பரிய இசையில் கவனம் செலுத்தி வந்தாா். தற்கால இசையில் அக்தா் கொண்டிருந்த புலமை பாரம்பரிய இசையின் தாக்கத்தை வெகுவாகக் கொண்டிருந்தது. மிகவும் எளிமையான ராகங்கள் முதல் கடுமையான ராகங்கள் வரை பாரம்பரிய இசையின் அடிப்படையில் இவா் தற்காலப் பாடல்களைப் பாடிவந்தாா். திரைப்படங்கள் தோன்றிய பின் 1930-களில் ஒரு சில இந்தி திரைப்படங்களிலும் அக்தா் நடித்துள்ளாா். கல்கத்தா நகரில் இருந்த கிழக்கிந்திய திரைப்படக் குழுமம் (East India Film Company) “கிங் பாா் எ டே” (King for a Day) என்னும் திரைப்படத்திலும் நடிக்க கேட்டுக் கொண்டனா்.
அந்தக் கால வழக்கப்படி தமது பாடல்களை திரையில் தாமே அக்தா் பாடி வந்தாா். பின்னா் தொடா்ச்சியாக நடித்து வந்த அக்தா், லக்நௌ நகருக்கு குடிபெயா்ந்த பின், புகழ்பெற்ற இயக்குநரும் தயாரிப்பாளருமான மெக்பூப் கான் “ரோடி” என்னும் திரைப்படத்தில் நடிக்க கேட்டுக் கொண்டாா். 1942 ஆம் ஆண்டு வெளிவந்த இந்தத் திரைப்படத்திற்கு “அனில் பிஸ்வாஸ்” இசையமைத்திருந்தாா். இந்தத் திரைப்படத்தில் ஆறு கசல் பாடல்களை அக்தா் பாடியிருந்தாா். ஆனால் இறுதியில் இரண்டு அல்லது மூன்று பாடல்கள் மட்டும் இடம் பெற்றிருந்தன. இவரது அனைத்து பாடல்களும் “மெகாபோன்” இசைத் தட்டுக்களாகக் கிடைத்து வந்தன. இதற்கிடையே பம்பாய் சென்றிருந்த அக்தா் லக்நௌ திரும்பினாா்.
1945 ஆம் வருடம் அக்தா் பாய் லக்நௌ நகர வழக்கறிஞரான இ சிடாக் அகமத் அப்பாசியைத் திருமணம் செய்த பின்னா் பேகம் அக்தா் என்று அழைக்கப்பட்டாா். திருமணத்திற்குப் பின் கணவரின் கட்டுப்பாட்டால் ஐந்து ஆண்டுகளுக்கு அக்தரால் இசைக் கச்சேரிகளில் பங்கேற்க இயலவில்லை. பின்னா் நோய்வாய்ப்பட்ட அக்தா் இசைவாழ்விற்குத் திரும்பவதுதான் இதற்குத் தீா்வு என்று கருதி 1949 ஆம் வருடம் தமது இசையுலகிற்குத் திரும்பி வந்தாா். லக்நௌ அகில இந்திய வானொலியில் மூன்று கசல் பாடல்களையும் ஒரு தாத்ரா பாடலையும் பாடினாா். இசைமழையில் நனைந்த பேகம் அக்தா் தம் இறுதி வரையில் பல இசை நிகழ்ச்சிகளில் தொடா்ந்து பங்கேற்று வந்தாா். 1962 ஆம் ஆண்டு போா் நிவாரண நிதிக்காக லக்நௌ நகரில் பெண்களுக்காக நடைபெற்ற பொது நிகழ்ச்சியில் அக்தா் பங்கேற்று தம் இசை நிகழ்ச்சியை நடத்தினாா்.
காலப் போக்கில் இவருடைய குரல் முதிா்ச்சியையும் நெகிழ்ச்சியையும் பெற்று மெருகேறியது. தமக்கே உரிய பாணியில் பல கசல் பாடல்களையும் தற்கால இசைப் பாடல்களையும் பாடிவந்தாா். சுமாா் நானூறு பாடல்களைப் பாடியிருந்த பேகம் அக்தா் அகில இந்திய வானொலியில் தொடா்ந்து வழக்கமாக பாடுபவராக இருந்து வந்தாா். வழக்கமாக தமது கசல் பாடல்களை தாமே இயற்றியும் இசையமைத்தும் பாடுவதை வழக்கமாகக் கொண்டிருந்தாா். இவையனைத்தும் ராகங்கள் அடிப்படையிலேயே அமைந்திருக்கும். காலத்தால் அழியாத புகழ்பெற்ற வங்காள பாடலான “ஜோசனா கோநிசி ஆரி” (জোছনা করেছে আড়ি)-யைப் பாடியவா் இவரே ஆகும். திருவனந்தபுரத்திற்கு அருகில் பலராமபுரம் என்னும் இடத்தில் தாம் பாடிக் கொண்டிருக்கும் பொழுது தமது குரலை உயா்த்த முடியவில்லை என்பதை அறிந்த பேகம் அக்தா் தம் உடல்நலக் குறைவை உணா்ந்தாா். நிகழ்ச்சியைத் மேலும் தொடர முடியாத நிலையில் மருத்துவமனைக்கு அவசரமாக அழைத்துச் செல்லப்பட்டாா். 1974 ஆம் ஆண்டு அக்டோபா் 30 ஆம் நாளன்று தமது தோழி நிலம் கமாடியா அழைப்பி்ன் பேரில் இசை நிகழ்ச்சிகாக அகமதாபாத் நகரம் சென்ற பேகம் அக்தா் தமது தோழியின் கரங்களிலேயே இறைவனடி சோ்ந்தாா்.
லக்நௌ நகரில் தாக்ருா் கஞ் என்னும் பகுதியில் “வசந்த பாக்” என்னும் இவா் இல்லத்தில் உள்ள மாந்தோப்பில் இவரது தாயாரின் கல்லரைக்கு அருகிலேயே இவா் அடக்கம் செய்யப்பட்டாா். நாளடைவில் மாந்தோப்பு அழிவுற்று இவா் கல்லரையும் சிதிலமடைந்துவிட்டது. 2012 ஆம் ஆண்டு சிதிலமடைந்த கல்லரை பளிங்குக் கற்களால் புதுப்பிக்கப்பட்டது. 1936 ஆம் ஆண்டு லக்நௌ நகா், சைனா பஜாாில் கட்டப்பட்டு இவா் வாழ்ந்த வீட்டை ஒரு அருங்காட்சியகமாக அமைக்க முயற்சிகள் மேற்கொள்ளப்பட்டன.
விருதுகள்
இவருடைய சீடரும் பத்மஸ்ரீ விருதும் பெற்ற சாந்தி ஹிரானள் என்பவா் பேகம் அக்தரின் வாழ்க்கை வரலாற்றை எனது அம்மாவின் கதை (The Story of my Amma) (2005) என்று எழுதியுள்ளாா். காளிதாஸ் என்னும் கலை விமா்சகா் அக்தரின் வாழ்க்கையை “ஹை அக்தரி” (Hai Akthari) என்னும் குறும்படமாகத் தயாரித்து வெளியிட்டுள்ளாா்
கூகுள் டூடுலில் அக்தர் பேகம்
பேகம் அக்தரின் 103வது பிறந்த நாளை முன்னிட்டு, 7 அக்டோபர் 2017 அன்று கூகுள் நிறுவனம், தனது முகப்புப் பக்கத்தில் பேகம் அக்தரின் டூடுலை வெளியிட்டுச் சிறப்பித்துள்ளது.
மேற்கோள்கள்
பகுப்பு:இந்துஸ்தானி இசைக்கலைஞர்கள் பகுப்பு:1914 பிறப்புகள் பகுப்பு:1974 இறப்புகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:இந்தியத் திரைப்பட நடிகைகள் பகுப்பு:இந்திய முஸ்லிம்கள் பகுப்பு:திரைப்படப் பாடகர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:இந்திய முஸ்லிம் பெண்கள்
மூணார்
மூணாறு கேரளத்தின் தென் மாவட்டமான இடுக்கி மாவட்டத்தில் உள்ள ஒரு நகரம் ஆகும். கடல் மட்டத்திலிருந்து 1600–1800 மீட்டர் உயரத்தில் அமைந்துள்ளது. மூணாறு தென்னகத்து காஷ்மீர் என அழைக்கப்படுகிறது. மூணாறு நகரமும், அதைச் சுற்றியுள்ள சுற்றுலா இடங்களும் சேர்ந்தே மூணாறு என அழைக்கப்படுகிறது. தேயிலை உற்பத்தியே இங்குள்ள முக்கியமான தொழில் ஆகும். முதிரப்புழை, நல்லதண்ணி, குண்டலை ஆகிய 3 ஆறுகள் கூடுமிடமாதலால், மூன்றாறு என்றிருந்து மூணாறாகியுள்ளது. தேயிலைத் தோட்டங்களும் வளைந்து நெளிந்து செல்லும் பாதைகளும் இந்நகரின் சிறப்பியல்புகள். உதகமண்டலம், கொடைக்கானலிற்குப் பிறகு, தீபகற்ப இந்தியாவில் உள்ள மூன்றாவது புகழ்பெற்ற கோடை வாழிடம் மூணாறு. இந்நகரின் பெரும்பான்மையான மக்கள் தோட்டத் தொழிலாளர்களான தமிழர்கள் ஆவர்.
வரலாறு
இப்பகுதி முழுவதும் முதுவான் இன, மலை வாழ் மக்களின் வசம் இருந்தது. இவர்களுக்குப் பின் பூஞ்ஞார் ராஜ வம்சத்தினரின் ஆட்சியில் இருந்தது.பின்னர், திருவிதாங்கூர் சமஸ்தானத்தின் ஆட்சிக்கு கீழ் வந்தது. ஆங்கிலேயர்கள் தேயிலை பயிரிடத் தொடங்கினர். ஜான் டேணியல் முன்றோ என்ற ஆங்கிலேயர் முதன் முதலில், இங்கே தோட்டப்பயிர் செய்ய வழிவகுத்தார். தேயிலைத் தோட்டங்களில் வேலை செய்வதற்கு, தமிழகத்தில் இருந்து ஆட்களை வரவழைத்தனர். சரக்குகளை கையாளுவதற்கு ரயில் வசதி, ரோப் கார் வசதியை ஏற்படுத்தினர். எனினும் பின்னர் வெள்ளத்தால் ரயில் பாதைகள் அழிந்ததால் சாலை வசதி மேம்படுத்தப்பட்டு சரக்குகளை கையாளப்பட்டது. இங்கு உற்பத்தியான தேயிலை உலக அளவில் புகழ் பெற்றது.
சுற்றுலா
left|350px|[[மாட்டுப்பட்டி அணை, மூணாறு  அருகில்.]]
தமிழ்நாடு-கேரள எல்லையில் கடல் மட்டத்தில் இருந்து 1,600 மீட்டர் உயரத்தில் உள்ள இயற்கை எழில் வாய்ந்த இந்த அழகிய மலைப் பகுதி. 3 ஆறுகளின் சங்கமத்தினால் மூணாறு எனப் பெயர் பெற்றது. தென்நாட்டில் மிக உயரமான (2,695 மீட்டர்) ஆனைமுடி சிகரம், மூணாறு மலைப் பகுதியில் உள்ள ராஜமலைத் தொடரில் உள்ளது. தென்னிந்தியாவின் மூன்றாவது உயர மலையான சொக்கர்முடி மலை லோக்கார்ட் எஸ்ட்டேட்டின் (Lockhart Estate) ஓர் எல்லைகளாகும். ராஜமலைத் தொடரில் அழிந்துவரும் விலங்கினமான வரையாடு (மலை ஆடு) ஏராளமாக உள்ளது. மூணாறு வரும் சுற்றுலாப் பயணிகளை மிகவும் கவரும் ராஜமலைத் தொடரில் 12 ஆண்டுகளுக்கு ஒரு முறை பூக்கும், குறிஞ்சி மலர்க்காடு மிகப் புகழ்பெற்றது.
முக்கிய சுற்றுலா இடங்கள்
(Lockhart Gap View Point)
மூணாறில் இருந்து தமிழக, கேரள எல்லைப் பகுதியான தேனி மாவட்டத்தின் எல்லைப் பகுதிக்கு வந்து அங்குள்ள சிகரங்களில் நின்று மலைப் பகுதிகளின் எழிலை கண்டு ரசிக்கலாம். குடும்பத்தினரோடும், நண்பர்களோடும் சென்று இளைப்பாறுவதற்கு அற்புதமான இடம். இடுக்கி மாவட்டத்தில் அமைந்துள்ள மூணாறுக்கு தமிழகத்திலிருந்து மதுரை, தேனி, கோவை, உடுமலைப்பேட்டை, சென்னையிலிருந்தும், கேரளத்தின் முக்கிய ஊர்களான கொச்சி, அலுவா, திருவனந்தபுரம் ஆகிய ஊர்களில் இருந்து பேருந்தின் வாயிலாக செல்லலாம். கர்நாடக மாநிலம் பெங்களூரிலிருந்து பேருந்து உள்ளது. போடிநாயக்கனூர் நகரிலிருந்து 2 மணி நேரத்தில் சிற்றுந்தில் செல்லலாம்.போடியில் இருந்து மூணாறு சுமார் 70 கி.மீ. தொலைவில் உள்ளது
இந்த நகரை அடையும் முன்னர் போடி மெட்டு என்ற அழகிய மலையுச்சியே கேரளத்துக்கும், தமிழகத்துக்கும் உள்ள எல்லையாகும்.
1600 மீட்டரிலிருந்து 1800 மீட்டர் கடல் மட்டத்திற்கு மேல் அமைந்துள்ள இந்த நகரில் கண் கொள்ளாக் காட்சியாக முருகன் கோவில் ஒன்றும் உண்டு. இங்கு கார்த்திகைப் பண்டிகை சிறப்பாகக் கொண்டாடப்படும்.
புற இணைப்புகள்
பகுப்பு:கேரள மாநிலத்திலுள்ள ஊர்களும் நகரங்களும் பகுப்பு:கேரள சுற்றுலா இடங்கள் பகுப்பு:கேரள மலை வாழிடங்கள் பகுப்பு:கேரளத்தில் சுற்றுலாத் துறை
விகடன் (பட்டாம்பூச்சி)
விகடன் (Common Pierrot, Castalius rosimon)   என்பது நீலன் (லிகானிடே) குடும்பத்தைச் சேர்ந்த, இலங்கை, இந்தியா போன்ற நாடுகளில் காணப்படும் ஒரு சிறிய வகை பட்டாம்பூச்சி ஆகும்.
பரம்பல்
இவை வங்காள தேசம், இலங்கை, இந்தியா, மியன்மார், மலேசிய துணைப்பிரதேசங்கள் வரை காணப்படுகின்றன.
வெளியிணைப்புக்கள்
பகுப்பு:நீலன்கள் (பட்டாம்பூச்சிக்குடும்பம்)
ரத்தினநாயகர் அண்ட் சன்ஸ் பதிப்பகம்
ரத்தினநாயகர் அண்ட் சன்ஸ் பதிப்பகம் என்பது ஒரு தமிழ்ப் பதிப்பகம் ஆகும். இப்பதிப்பகம் 1920 ஆம் ஆண்டு '''பி. ரத்தின நாயகர்''' என்பவரால் சென்னை, கொண்டித்தோப்பு வெங்கட் ராம தெருவில் துவக்கப்பட்டு தற்போதுவரை இயங்கிவருகிறது.
வரலாறு
துவக்கத்தில் புத்தகக் கடை வைத்திருந்த ரத்தின நாயக்கர் 1920 இல் புத்தகங்களைப் பதிப்பித்து வெளியிடத் துவங்கினார். இவரது மரணத்திற்குப்பின் இவரது மகன் ரங்கசாமி நாயகர் பதிப்புத் தொழிலைத் தொடர்ந்தார். இவர் பதிப்பித்த முதல் நூல் ஆத்திச்சூடி. அதன்பிறகு, 15 சித்தர்களின் 'ஞானக் கோவை' எனும் 800 பக்க புத்தகத்தைப் பதிப்பித்தார். இன்றுவரை இந்த நூல் விற்பனையில் சாதனை படைத்துவருகிறது. அக்காலத்தில் புத்தகங்களில் இருக்கிற எழுத்துகள் மிகவும் சிறியதாக இருந்ததாலும் மின்வசதி இல்லாத காரணத்தால் படிக்க சிரமப்பட்டவர்களின் வசதிக்காக பெரிய எழுத்து கருட புராணம், பெரிய எழுத்து மகாபாரதம் என்று அட்டைகளில் அச்சிடப்பட்ட 'பெரிய எழுத்து' புத்தகங்களை வெளியிட்டனர் இந்த உத்தியைப் பின்னாட்களில் இதர பதிப்பாளர் களும் பின்பற்றத் துவங்கினர். இவர்களின் வெளியீடும், ''வைத்திய வித்துவான் மணி சி. கண்ணுசாமிப் பிள்ளை'' எழுதிய சித்த மருத்துவம் தொடர்பான ஏழு புத்தகங்களும் சித்த மருத்துவக் கல்லூரிகளில் பாட நூல்களாகவும் இருக்கின்றன. அதேபோல கர்ண மோட்சம், அர்ச்சுனன் தபசு உள்ளிட்ட தெருக்கூத்து நாடகப் பிரதிகளும் ஆய்வுகளுக்காகப் பல்வேறு பல்கலைக்கழக மாணவர்களால் விரும்பி வாங்கப்படுகின்றன.
மேற்கோள்கள்
பகுப்பு:தமிழ்ப் பதிப்பகங்கள்
புவியின் வரலாறு
புவியின் வரலாறு என்பது புவி என்ற கோளின் அடிப்படை வளர்ச்சி நிலைகளைப் பற்றியும் ஆரம்பகாலத்திலிருந்து இன்றுவரை தோன்றிய விதம்பற்றியும் குறிப்பதாகும். இயற்கை விஞ்ஞானத்தின் எல்லா துறைகளும் புவியினைப் பற்றி படிப்பதற்கு உதவுகின்றன. இந்த அண்டத்தின் ஆயுளில் மூன்றில் ஒரு பங்கான, 4.54 பில்லியன் ஆண்டுகள் புவியின் ஆயுளாகும். புவியின் மாற்றத்திற்கேற்ப உயிரியல் மற்றும் நிலவியல் துறைகளிலும் மாற்றங்கள் நிகழ்ந்துள்ளன.
4.54 பில்லியன் ஆண்டுகளுக்கு முன் சூரிய ஒண்மீன் படலத்திலிருந்து பிரிந்து அடர்வளர்ச்சியின் பயனாக உருவானது. தொடக்கத்தி எரிமலை வாயுவால் காற்றுமண்டலம் உருவானது, ஆனால் அதில் உயிர்வாழத்தேவையான பிராணவாயு இல்லாமல் நச்சு வாயுக்களைக் கொண்டதாகயிருந்தது. பெரும் எரிமலைச் சிதறலாலும், பிற அண்டவெளிப் பொருளில் மோதிக்கொண்டேயிருந்ததாலும் புவியின் பெரும்பகுதி உருகிய நிலையிலேயே உள்ளது. அத்தகைய மோதல்களின் விளைவால்தான் சந்திரன் உருவானதாகவும், புவி சற்று சாய்ந்த நிலையில் மாறியதாகவும் கருதப்படுகிறது. பல காலங்கள் புவி குளிர்ச்சியடைந்து திடநிலையானது. புவியில் மோதிய வால்வெள்ளிகள் மற்றும் சிறுகோள்கள் மூலமாக மேகங்கள் உருவாகி பெருங்கடல்கள் உருவாகின. அதன்பின்னரே உயிர்கள் வாழ தகுந்த சூழல் உருவானது அடுத்து பிராணவாயுவும் அதிகரிக்கத் தொடங்கியது. வெறும் நுண்ணுயிர்கள் மற்றும் மிகச்சிறிய உயிர்கள் மட்டும் ஒரு பில்லியன் ஆண்டுகள் வரை புவியில் இருந்துள்ளன. 580 மில்லியன் ஆண்டுகளுக்கு முன் பலசெல் உயிரினங்கள் தோன்றி கேம்பிரியக் காலத்தில் முக்கிய பெருந்தொகுதிகள் பரிணாமித்தன. 6 மில்லியன் ஆண்டுகளுக்கு முன்தான் மனிதயினத்தின் நெருங்கிய சிம்பன்சிகள் தோன்றின அதிலிருந்து மனிதக் கூர்ப்புகள் பிரிந்து தற்கால நவீன மனிதர்கள் உருவானார்கள்.
தோன்றிய காலம் தொட்டே நமது கோளில் உயிரியல் மற்றும் நிலவியல் மாற்றங்கள் நடந்தவண்ணமே உள்ளது. உயிரினங்கள் படிவளர்ச்சிக் கொள்கைப்படி புதிதுபுதிதாக உருவாகிக்கொண்டே மாற்றத்தை நிகழ்த்துகிறன. புவின் தற்போதைய கண்டங்கள் மற்றும் பெருங்கடல்களின் வடிவத்திற்கு முக்கிய காரணம் தட்டுப் புவிப்பொறைக் கட்டமைப்பு ஆகும். கமழிப் படலத் தோற்றமும், பிராணவாயு பெருக்கமும், மண் உருவாக்கமும் செய்து உயிரற்ற நிலையையும் காற்றுவெளியின் கணிசமான மாற்றத்தையும் கொண்டுவந்தது உயிர்க்கோளம் ஆகும்.
புவியியல் கால அளவுகோல்
பாறை அடுக்கு வரைவியல் அடிப்படையில் பிரிக்கப்பட்டுள்ள புவியின் காலக்கோட்டு காலஅளவுகோல்.
சூரிய மண்டலம்
thumb|ஒண்மீன்படல பழங்கோள் வட்டின் தோற்றம்
புவி உட்பட மொத்த சூரிய மண்டலமும் வின்மீனிடை சுழலும் தூசி மற்றும் வாயுக்களால் உருவானதாகும், அது சூரிய ஒண்மீன் படலம் எனப்படுகிறது. 109 ஆண்டுகளுக்குமுன் நடந்த மீயொளிர் விண்மீன் பெரு வெடிப்புக்குப் பின் நீரியம் மற்றும் ஈலியம் புவியில் உருவானது. அருகே நடக்கும் மீயொளிர் விண்மீன் வெடிப்பு அதிர்வுகளால் 4.59 ஆண்டுகளுக்குமுன் இந்த சூரிய ஒண்மீன் படலம் சுருங்கத்தொடங்கியது. இத்தகைய அதிர்வுகளால் ஒண்மீன் படலம் சுழன்று வளைவுந்தம் எனப்படும் உந்துசக்தியைப் பெற்றது. சுழற்சி, புவியீர்ப்பு விசை மற்றும் நிலைமத்தால் முடுக்கப்பட்டு இத்தகைய ஒண்மீன் படலம், ஒண்மீன்படல பழங்கோள் வட்டுக்கு செங்குத்து சுழற்சி அச்சில் சுழலத்தொடங்கியது. பெரும்பாலான நிறை படலத்தின் மையத்திலுருந்தாலும், வளைவுந்தம் மற்றும் மோதலால் உருவான ஒழுங்கின்மையால் சில கிலோமீட்டர் நீளங்கொண்ட பழங்கோள்கள் மையத்தை நோக்கி சுழலலவும் செய்தன.
சுழல் வேக அதிகரிப்பும், பெருப்பொருட்கள் விழுதலும் மற்றும் பொருளீர்ப்பின் அழுத்தமும் படலத்தின் மைப்பகுதியில் இயக்க ஆற்றலை அதிகரிக்கத் தொடங்கியது. ஆற்றலை கடத்தும் வழியின்றி வட்டின் மையம் வெப்பமாகி, நீரியம் ஈலியம் அணுவாகமாறி அணுக்கரு இணைவு நடைபெற்று இறுதியில் டி டவுரி(T Tauri) நட்சத்திரம் தீப்பற்றி சூரியன் உருவாகியது. இதற்கிடையில் சூரியனைச் சுற்றிக்கொண்டிருந்த பொருட்கள் குளிர்ந்து மேலும் அந்த பொருளீர்ப்பு விசைக்கு அப்பாற்பட்ட தூசிகளும் கூளங்களும் ஒன்றிணைந்து கோள்களாக உருமாறின. இப்படித்தான் புவியும் 4.54 பில்லியன் ஆண்டுகளுக்கு முன் தோன்றி 10-20 மில்லியன் ஆண்டுகளுக்கு முன் அதிகளவு முழுமை பெற்றது. கோள்களாக ஒன்றிணையாத தூசிகளும் பொருட்களும் புதிய டி டவுரி நட்சத்திரமான சூரியனின் சூரியக் காற்றால் அடித்து வெளியேற்றப்பட்டன. சூரிய மண்டலத்திலுள்ள பாறைக் கோள்கள் பழங்கோள் வட்டு மூலம் தோன்றியதாக கணினி பாவனைகள் காட்டுகின்றன. சூரிய மண்டலத்தின் தோற்றம், கோள்கள், அமைவு பற்றி அனுமானிக்கப்பட்ட ஒண்மீன் படல கருதுகோளே ஏனைய அண்டம் மற்றும் புறக்கோள்களுக்கும் கருதுகோளாகிறது. நவீன கணினி மாதிரி ஆய்வுகளின்படி உயிர் தோற்றத்திற்கு முதன்மையான கரிமச் சேர்வை புவி உருவாவதற்கு முன்பே பழங்கோள் வட்டிலுள்ள அண்டத்தூசியில் இருந்திருக்கலாம் என கருதப்படுகிறது. அதேபோல வேறு விண்மீன் கூட்டத்திலுள்ள கோள்களுக்கும் நடந்திருக்கலாம்.
புவியின் மேற்புறத் தோற்றம் மற்றும் முதல் வளிமண்டலம்
பழைய புவிக்கோளின் வெப்பம் தன்னுளிருந்த உலோகங்களை உருக்கப் போதுமானதாகயிருந்தது, அதனால் உயர் அடர்த்தி கொண்ட உலோகங்கள், இரும்பை ஒத்த உலோகங்கள்(siderophile elements) எல்லாம் புவியின் மையத்தை நோக்கியும், அடர்த்தி குறைவான சிலிக்கான் புவியின் மேற்புறத்திற்கும் வந்தன. இத்தகைய தொடர் பிரிவினையின் காரணமாக புவி தோன்றி 10மில்லியன் ஆண்டுகள் கழித்து மேற்பரப்பில் பல அடுக்குகள் உருவாகின மற்றும் புவியின் காந்தப்புலம் உருவாகவும் வழிகோலியது. குளிர்ச்சியின் பயனாக சிலிக்கான வாயுக்கள் பாறைகளாக புவியின் மீது உருவாகியது. அப்போது வளிமண்டலத்தில் நீரியம் மற்றும் ஈலியம் போன்ற அடர்த்திக் குறைவான வாயுக்கள் அதிகமாகயிருந்தன. பின்னர் சூரியப்புயலாலும் புவியின் ஈர்ப்பாலும் இந்த நச்சு வாயுக்கள் விரட்டப்பட்டு, வெப்பத்தால் நீராவியும், எரிமலைகளால் நைட்ரசன் வாயுவும் படிப்படியாக உருவாகின.
மேற்கோள்கள்
பகுப்பு:புவியியல் பகுப்பு:புவி
ஜார்ஜ் பீட் (மூத்தவர்)
ஜார்ஜ் பீட் (மூத்தவர்) (George Beet, Sr., பிறப்பு: ஏப்ரல் 24 1886, இறப்பு: திசம்பர் 13 1946), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 48 முதல்தர துடுப்பாட்டப் போட்டிகளில் கலந்து கொண்டுள்ளார். 1910-1925 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜார்ஜ் பீட் (மூத்தவர்) - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1886 பிறப்புகள் பகுப்பு:1946 இறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:ஆங்கிலேயக் குச்சக் காப்பாளர்கள்
ரிச்சர்ட் ஸ்டால்மன்
ரிச்சர்ட் மாத்யூ ஸ்டால்மன் (Richard Matthew Stallman, பி. மார்ச் 16, 1953) என்பவர் கட்டற்ற மென்பொருள் இயக்கம் (Free software movement), க்னூ திட்டம் (GNU Project), கட்டற்ற மென்பொருள் இயக்கம் (Free Software Foundation), நிரலாக்க தளையறுப்பு லீக் (League for Programming Freedom) போன்றவற்றின் தோற்றுவிப்பாளராவார்.
இவர் ஒரு சிறந்த நிரலாளருமாவார். இவரது சிறந்த மென்பொருட் படைப்புக்களாக ஈமாக்ஸ் (Emacs. பின்னாளில் GNU Emacs), GNU C Compiler, GNU வழுத்திருத்தி போன்றவை கருதப்படுகின்றன.
க்னூ பொதுமக்கள் உரிமத்தின் ஆக்கியோரும் இவரே.
தொண்ணூறுகளிலிருந்து தொடர்ச்சியான அரசியல் நடவடிக்கைகளிலும், கட்டற்ற மென்பொருள் தத்துவ ஆக்கம், பரவலாக்கம், ஆலோசனை வழங்கல் போன்ற விடயங்களிலும் தன்னுடைய பெரும்பகுதி நேரத்தினைச் செலவிட்டு வருகிறார். இவர் உரையாற்றுவதற்காக வழங்கப்படும் பணமே இவரது சொந்த வருமானமாக இருக்கிறது.
வாழ்க்கை வரலாறு
ஸ்டால்மன் நியூயோர்க் நகரில் பிறந்தார். முதன்முதலாகத் தனது முதுநிலை உயர்பாடசாலையில் கற்கும்போது 1969-ம் ஆண்டளவில் கணினி ஒன்றினைப் பயன்படுத்தும் வாய்ப்பினைப் பெற்றார். உயர்பாடசாலை பட்டமளிப்புக்குப் பின் ஒரு கோடைகாலத்தில் தனது முதல் நிரலாக்கமான PL/I கணி மொழிக்கான Preprocessor ஒன்றினை IBM 360 கணினியில் எழுதி முடித்தார்.அதேவேளை, ராக்ஃபெல்லர் பல்கலைக்கழகத்தின்(Rockefeller University) உயிரியல் ஆய்வுக்கூடத்தில் தன்னார்வ ஆய்வுகூட உதவியாளராகப் பணியாற்றினார்.ஜூன் 1971 அளவில் ஹவார்ட் பல்கலைக்கழகத்தின் முதலாமாண்டு மாணவனாக இருந்த சமயம் MIT செயற்கை அறிவு ஆய்வுக்கூடத்தில் நிரலாளரானார். ஃப்ரி ஆஸ் இன் ஃப்ரிடம்(Free as in Freedom) எனும் ஆங்கில நூல் இவரின் வாழ்க்கை வரலாறை அறிய உதவும் முக்கிய நூலாகும்.
வெளி இணைப்புகள்
பகுப்பு:கணினியியலாளர்கள் பகுப்பு:திறந்த மூலம் பகுப்பு:கட்டற்ற மென்பொருட்கள் பகுப்பு:கோட்பாட்டாளர்கள் பகுப்பு:கணினி நிரலர்கள் பகுப்பு:கட்டற்ற பண்பாட்டு இயக்க செயற்பாட்டாளர்கள் பகுப்பு:1953 பிறப்புகள் பகுப்பு:கட்டற்ற மற்றும் திறமூல நிரலாளர்கள் பகுப்பு:கணினி அறிவியல் முன்னோடிகள் பகுப்பு:காப்புரிமைக் கொள்கையாளர் பகுப்பு:வாழும் நபர்கள் பகுப்பு:அமெரிக்க இறைமறுப்பாளர்கள் பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
வெள்ளேரிதாங்கள் ஊராட்சி
வெள்ளேரிதாங்கல் ஊராட்சி (Vellerithangal Gram Panchayat), தமிழ்நாட்டின் திருவள்ளூர் மாவட்டத்தில் உள்ள கடம்பத்தூர் வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1078 ஆகும். இவர்களில் பெண்கள் 541 பேரும் ஆண்கள் 537 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வால்டர் தேவாரம்
வால்டர் ஐசக் தேவாரம் தமிழகத்தின் முன்னாள் டி.ஜி.பி. அதிகாரி ஆவார். இவர் ஒரு இந்திய காவல் பணி அதிகாரி ஆவார். நக்சல் தீவிரவாதத்துக்கு எதிரான நடவடிக்கை, தமிழீழ விடுதலைப் புலிகளுக்கு எதிரான நடவடிக்கை, வீரப்பனைத் தேடும் குழு என பல பணிகளைத் திறம்படச் செய்துள்ளார். இவர் 31.7.1997ஆம் நாள் பதவியிலிருந்து ஓய்வு பெற்றார்.
மேற்கோள்கள்
பகுப்பு:இந்திய காவல் பணி அதிகாரிகள் பகுப்பு:வாழும் நபர்கள் பகுப்பு:தமிழ்நாடு காவல்துறை அதிகாரிகள் பகுப்பு:இந்திய ஆட்சிப் பணி அலுவலர்கள் பகுப்பு:கன்னியாகுமரி மாவட்ட நபர்கள் பகுப்பு:1939 பிறப்புகள்
லீனா திரிவேதி
பீனி பேபிஸின் முதல் 136 கவிதைகளை எழுதியதன் மூலம் இவர் பரவலாக அறியப்படுகிறார் உலகின் முதன்முறையாக வணிகத்தை நுகர்வோர் வலைத் தளத்திற்கு இயக்கிய பெருமைக்குரியவர், அவர் டை இன்க்., பீனி பேபிஸ் தயாரிப்பாளர் ஆவார். இதன் விளைவாக, பீனி பேபிஸ் உலகின் முதல் இணைய உணர்வுக் கிளர்ச்சியாக ஆனது டை வார்னர் ஒரு கோடீசுவரர் ஆனார்.
ஆரம்பகால வாழ்க்கை மற்றும் கல்வி
மிக இளம் வயதில் கணினி நிரலாக்கத்தில் தனது திறமைகளை வளர்த்துக் கொண்ட தொழில்முனைவோர் பெற்றோர்களால் இவர் வளர்க்கப்பட்டார். 1980 களின் முற்பகுதியில், திரிவேதியின் குடும்பம் ஒரு ஐபிஎம் தனிநபர் கணினி 5150 ஐ வாங்கியது மற்றும் 7 வயதில், திரிவேதியின் அம்மா, லீனாவை டாஸ் 1.0 கையேட்டை 3 முறை படிக்க வைத்தார். இரண்டாம் வகுப்பில், திரிவேதி எளிய கணினி நிரல்களை பேசிக்கில் எழுதி இருந்தார்.
டை இன்க் இல் தொழில்.
திரிவேதி 1992 ஆம் ஆண்டில் டை, இன்க் நிறுவனத்தில் 12 வது ஊழியராக வேலைக்கு அமர்த்தப்பட்டார். 1995 ஆம் ஆண்டில், பீனி பேபிஸ் உலகெங்கிலும் ஒரு பாப் கலாச்சார மோகமாக அதிகரித்தது. 1995 ஆம் ஆண்டின் முற்பகுதியில், திரிவேதி டை வார்னரை அணுகினார், அப்போது அந்த நிறுவனத்தின் குறிப்புச் சொல் சுவாரசியமாக இல்லை என்றும், புதுமையான பிறந்தநாள் வாழ்த்துச் செய்திகள், பாடல்கள் போன்றவற்றை இதய வடிவிலான குறிச் சொற்களில் இடம் பெறச் செய்யலாம் எனும் இவரது யோசனையினைக் கூறினார். அதற்கு முன்னுதரானமாக தான் எழுதிய சில கவிதைகளைக் கூறினார். அது வார்னருக்கு பிடித்த காரணத்தினால் அனைத்து கவிதைகளையும் அவரையே எழுதுமாறு கேட்டுக் கொண்டார், மேலும் 100 விதமான குறிச்சொற்களையும் தயார் செய்யுமாறும் கேட்டுக் கொண்டார்.
பின்னர் 1995 இல், திரிவேதி இணையம் என்ற கல்லூரி வளாகங்களில் இருந்த ஒரு புதிய வளர்ச்சியைப் பற்றி பேச வார்னரை அணுகினார். இணையம் முதன்மையான ஒரு ஆராய்ச்சி கருவி என்று அவர் குறிப்பிட்டார், இருப்பினும், கல்லூரி மாணவர்களுக்கு தனிப்பட்ட வலைத்தளங்களை உருவாக்கத் தொடங்கினர், மேலும் பீனி பேபிசுக்கு ஒரு வலைத்தளத்தை உருவாக்குவது நுகர்வோர் சந்தையில் ஈடுபடுவதற்கு ஒரு தனித்துவமான வாய்ப்பை அளிக்கும் என்று அவர் நினைத்தார். அவர் தனது 14.4 கே இணக்கியினை டெபால் பல்கலைக்கழகத்தால் வழங்கினார், அங்கு அவர் மாணவராக சேர்ந்தார், மேலும் இணையம் எவ்வாறு செயல்படுகிறது என்பதை நிரூபித்தார். வார்னர் இவரது செயல்பாடுகளில் ஆர்வமாக இருந்ததால் அவர் திரிவேதிக்கு அவரது திறமையை பயன்படுத்தி ஒரு வலைத்தளத்தை உருவாக்க இலவச உரிமம் வழங்கினார். 1995 ஆம் ஆண்டின் பிற்பகுதியில் டை வலைத்தளத்தின் முதல் மறுபதிப்பு வெளியிடப்பட்ட நேரத்தில், 1.4% அமெரிக்கர்கள் மட்டுமே இணையத்தைப் பயன்படுத்தினர். இன்டர்நெட்டைப் பயன்படுத்தும் மக்கள் தொகை அடுத்த ஆண்டுகளில் பரவலாக அதிகரித்தது.
சான்றுகள்
பகுப்பு:அமெரிக்கக் கணினி அறிவியலாளர்கள் பகுப்பு:21 ஆம் நூற்றாண்டு இந்தியப் பெண் தொழிலதிபர்கள் பகுப்பு:1973 பிறப்புகள் பகுப்பு:வாழும் நபர்கள்
தேவர்மலை ஊராட்சி
தேவர்மலை ஊராட்சி (Devarmalai Gram Panchayat), தமிழ்நாட்டின் கரூர் மாவட்டத்தில் உள்ள கடவூர் வட்டத்தில் அமைந்துள்ளது. இந்த ஊராட்சி, கிருஷ்ணராயபுரம் சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2804 பேர் ஆவர். இவர்களில் பெண்கள் 1409 பேரும் ஆண்கள் 1395 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இராஜபாளையம் நாய்
இராஞபாளையம் நாய் ஆனது தமிழ்நாட்டை சார்ந்த வேட்டை நாய் வகையைச் சார்ந்தது ஆகும். முன்னைய நாட்களில் இந்நாய் ஆனது இராசபாளையம் பகுதியில் மட்டுமே இது அதிகம் காணப்பட்டதால், இந்நாய் இப்பெயர் பெற்றது.
பெயராய்வு
இவ்வகை நாய்கள் பாளையக்காரர்களால் ஆந்திர, கர்நாடகப் பகுதிகளில் இருந்து கொண்டு வரப்பட்டதாகும். அங்கு இவ்வகை நாயினம் அழிந்துபோய் தமிழகத்தின் இராஜபாளையத்தில் மட்டும் எஞ்சியதால் இராஜபாளையம் நாய் என ஊர் பெயராலேயே அழைக்கப்பட்டது. இதை ஆங்கிலத்தில் பொலிகார் ஹவுண்ட் என்றும் அழைக்கப்படுகிறது. பாளையக்காரர்கள் (Poligar) பயன்படுத்தியதால், இந்த நாய்களின் மூதாதையர்களை துவக்கத்தில் பிரித்தானியர்களால் பொலிகார் ஹவுண்ட் என அழைக்கப்பட்டது.
தோற்றம்
left|200px
இது ஒரு பெரிய நாயாகும். இது வெள்ளை நிற உடலும், இளஞ்சிவப்பு மூக்கும், மடிந்த காதுகளும் கொண்டிருக்கும். இது வழக்கமாக 65 முதல் 75 செ.மீ. (25-30 இன்ச்சுகள்) வரை, கிட்டத்தட்ட வெளிநாட்டு கிரேடனை ஒத்த தோற்றத்துடன், அதைவிடச் சற்றே குறைந்த உயரத்துடன் இருக்கும். இது ஒரு வேட்டை நாய் என்பதால் இதனை உகந்த வேலைகளுக்கு மட்டுமே ஈடுபடுத்த வேண்டும். இது பிற வேட்டை நாய்களைக் காட்டிலும், மிகவும் வலுவான எலும்புகளைக் கொண்டிருப்பினும் பிற குணங்களில் அனைத்துடனும் ஒத்துப் போகிறது.
இதன் முக அமைப்பு காரவன் வேட்டை நாய்களிடமிருந்து முழுதும் வேறுபட்டுள்ளது. இதன் வால் சிறிய வளைவைக் கொண்டுள்ளது. இப்பகுதியில் அதிகம் வாழும் ராஜகம்பளம் நாயக்கர் சமுதாயத்தினர் வேட்டையாடுவதை விருப்பமாக கொண்டுள்ளனர். இவர்கள் அதிகம் சிப்பிப்பாறை போன்ற பகுதிகளில் வாழ்கின்றனர். இவர்களே இந்தவகை நாய்களை அதிகம் வளர்த்து வருகின்றனர்.
அஞ்சல் தலை வெளியீடு
2005 ஆம் ஆண்டு இந்திய அஞ்சல்தலையில் இடம்பெற்று பெருமைப்படுத்தப்பட்ட ஒரே தமிழக நாய் இனம், இராஜபாளையம் நாயாகும்.
மேற்கோள்கள்
பகுப்பு:நாய்கள் பகுப்பு:இந்தியாவில் தோன்றிய நாய் இனங்கள் பகுப்பு:தமிழக நாய் இனங்கள்
ஷீலோஹ் பெர்னாண்டஸ்
ஷீலோஹ் தோமஸ் பெர்னாண்டஸ் (பிறப்பு: பிப்ரவரி 26, 1985) ஒரு அமெரிக்க நாட்டு நடிகர். இவர் Jericho போன்ற தொலைக்காட்சி தொடர்களிலும், Deadgirl, Red Riding Hood, Evil Dead உள்ளிட்ட திரைப்படங்களிலும் நடித்ததன் மூலம் பரிசியமான நடிகர் ஆனார்.
ஆரம்பகால வாழ்க்கை
பெர்னாண்டஸ் 26 பிப்ரவரி, 1985ம் ஆண்டு ஊகீயா, கலிபோர்னியா வில் பிறந்தார். அவரது தந்தை அரை போர்த்துகீசியம் மற்றும் அரை ரஷியன் யூத வம்சாவளியை சேர்ந்தவர். இவருக்கு ஒரு இளைய சகோதரி மற்றும் ஒரு சகோதரர் உண்டு.
வெளி இணைப்புகள்
பகுப்பு:ஆங்கிலத் திரைப்பட நடிகர்கள் பகுப்பு:1985 பிறப்புகள் பகுப்பு:வாழும் நபர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள்
உடற்குழி
சொற்பிறப்பியல்
சீலம் என்ற ஆங்கிலச் சொல் பண்டைய கிரேக்க வார்த்தையான κοιλία (கொய்லியா) என்பதிலிருந்து உருவானது. இதன் பொருள் 'குழி' என்பதாகும்.
விலங்குகள் வகைப்பாடு
உயிரிகள் உடற்குழி அடிப்படையில் மூன்று பிரிவுகளாக பிரிக்கப்படுகின்றன.
பெரும்பாலான விலங்குகளில் உடற்குழி முதன்மையானதாக அமைந்துள்ளது. உடலின் உட்புறம் உடற்குழி, செரிமான மண்டலம் மற்றும் பிற உறுப்புகள் சுற்றி அமைந்துள்ளது. இவை இடைபடை எப்பிதீலியம் செல்களால் இணைக்கப்பட்டுள்ளது. மெல்லுடலிகளில் மட்டும் உடல் சுவர் வேறுபடுத்த இயலாது.
அமைப்பு
கரு முட்டையின் மையப்பகுதியில் ஓர் குறிப்பிட்ட இடத்திலுள்ள கருபடல செல்கள் நீட்சியடைந்து ஓர் சீசா அமைப்பினைப் பெறுகின்றன. இச்செல்கள் கருக்கோலத்திலுள் நகரத் தொடங்குகின்றன. இதனால் மேல்புறத்திர் ஓர் சிறிய பள்ளம் தோன்றுகிறது. இப்பள்ளம் கருக்கோளக்குழியுள் பரவி ஆர் கென்டிராள் என்னும் புதிய உட்குழியினைத் தோற்றுவிக்கிறது. கருகோளத்தின் பரப்பில் உள்ள உறுப்பாக்கச் செல்கள் கருக்கோளத் துணையின் வசதியாக உள் நுழையத் துவங்குகின்றன. இவ்வேளையில் இடைப்படை, அகப்படைச் செல்கள் தங்களுக்குரிய நிலைகளை வந்தடைந்து விடுகின்றன.
=மேற்கோள்கள்=
மேலும் காண்க
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள் பகுப்பு:உடற்கூற்றியல்
பிரமோத் பகத்
பிரமோத் பகத் (Pramod Bhagat) (பிறப்பு:4 சூன் 1988) என்பவர் இந்திய மாற்றுத்திறனாளி இறகுப்பந்தாட்ட வீரர் ஆவார். இவர் இந்தியாவின் ஒடிசா மாநிலத்தில் உள்ள புவனேசுவரைச் சார்ந்தவர் ஆவார். இவரது நான்காம் வயதில் இளம்பிள்ளை வாதத்தால் பாதிக்கப்பட்டார். 2002 ஆம் ஆண்டு மென்பந்தாட்டம் விளையாடத் தொடங்கிய இவர் 2006 ஆம் ஆண்டில் மாற்றுத்திறனாளிகளுக்கான போட்டிகளில் பங்கு பெறத்தொடங்கினார். இவர் 2019 ஆம் ஆண்டு ஆகத்து மாதம் சுவிட்சர்லாந்தின் பேசல் நகரில் நடந்த மாற்றுத்திறனாளிகளுக்கான இறகுப்பந்தாட்ட வாகையாளர் போட்டியின் இறுதியாட்டத்தில் இங்கிலாந்து நாட்டின் டேனியல் பெதெல் என்பவரை தோற்கடித்து தங்கப்பதக்கம் வென்றுள்ளார். இந்தப் போட்டியின் கடைசி நாளுக்கு முந்தைய நாளில் நடைபெற்ற மாற்றுத்திறனாளிகளுக்கான இரட்டையர் பிரிவில் மனோஜ் சர்கார் என்பவருடன் இணைந்து ஆடி தங்கம் வென்றுள்ளார்.
இணை ஒலிம்பிக் போட்டிகளில்
2020 டோக்கியோ பார-ஒலிம்பிக் விளையாட்டில் 4 செப்டம்பர் 2021 அன்று இறகுப் பந்தாட்டப் போட்டியில் ஆடவர் ஒற்றையர் SL3 பிரிவில் தங்கப் பதக்கம் வென்றார்.
மேற்கோள்கள்
பகுப்பு:மாற்றுத்திறனாளிகள் பகுப்பு:வாழும் நபர்கள் பகுப்பு:1988 பிறப்புகள் பகுப்பு:ஒடிசா நபர்கள்
பகுப்பு:ஒலிம்பிக் போட்டியாளர்கள் பகுப்பு:மாற்றுத்திறனாளிகள் பகுப்பு:இணை ஒலிம்பிக் விளையாட்டு வீரர்கள் பகுப்பு:இந்திய இறகுப்பந்தாட்ட வீரர்கள்
ஒன்னா, ஒகினாவா
ஒன்னா (Onna) என்பது, ஜப்பானின் ஒகினாவா மாகாணம், குனிகாமி மாவட்டத்தில் அமைந்துள்ள ஒரு கிராமம் ஆகும்.
ஒன்னா என்பது ஒகினாவா அறிவியல் மற்றும் தொழில்நுட்ப நிறுவனத்தின் தளமாகும், இது ஒரு ஆராய்ச்சி நிறுவனமாக இருந்து பட்டதாரி பல்கலைக்கழகமாக மாறியது.
வரலாறு
ஒன்னா முதன்முதலில் உன்னா மாகிரியாக 1673 ஆம் ஆண்டில்  ரியுக்யூ இராச்சியத்தால்  நிறுவப்பட்டது. ரியுக்யூ ஜப்பானால் 1879 இல் இணைக்கப்பட்டது. 1908 ஆம் ஆண்டில், ஜப்பானிய அரசாங்கம் உன்னா மாகிரியைக் கலைத்து, அதற்கு பதிலாக ஒன்னா கிராமத்துடன் மாற்றியது. சீன-ரியுக்யுவான் கலாச்சார மற்றும் பொருளாதார சங்கத்தின் நிறுவனர் மற்றும் சீனக் குடியரசின் தலைவரான  பாங் சிஹின் கல்லறையின் தளம் இந்த கிராமத்தில் உள்ளது.
நிலவியல்
ஜப்பானுக்கு ஒகினாவா மாகாணத்தை மாற்றிய பின்னர் 1972 ஆம் ஆண்டில் ஒன்னாவின் கரையோரப் பகுதிகள் ஒகினாவா கைகன் குவாசி-தேசிய பூங்காவின் ஒரு பகுதியாக அறிவிக்கப்பட்டது. ஒன்னா அதன் கடலோர இயற்கைக்காட்சிக்காக குறிப்பிடப்படுகிறது. குறிப்பாக கேப் மன்சாமா மற்றும் கேப் மைடா போன்ற இடங்கள் குறிப்பிடத்தகுந்தவையாக உள்ளன.
பொருளாதாரம்
இரண்டாம் உலகப் போரிலிருந்து ஒன்னா ஒரு சிறிய அளவிலான கரும்பு உற்பத்தி செய்யப்படும் மையமாக உள்ளது. பின்னர், சமீபத்திய ஆண்டுகளில், அன்னாசிப்பழம் மற்றும் மிகான், அல்லது சட்சுமா மாண்டரின் ஆகியவை கிராமத்தின் கரடுமுரடான மலைப் பகுதிகளில் வளர்க்கப்படுகின்றன. ஒகினாவா தீவில் உள்ள மற்ற நகராட்சிகளைப் போலவே, வெட்டப்பட்ட பூக்கள் மற்றும் ஜப்பானிய தாயகங்களை நோக்கமாகக் கொண்ட பசுமைக்குடில் காய்கறிகளும் முக்கியமான விவசாய பொருட்களாக மாறிவிட்டன.
ஒன்னா, ஒகினாவா பொருளாதாரத்தை பெருக்கிய முறையில் சுற்றுலாவும் முக்கிய பங்கு வகிக்கிறது மற்றும் இது கடந்த தசாப்தத்தில் கணிசமாக வளர்ந்துள்ளது. 1972 ஆம் ஆண்டில் ஜப்பானுக்கு ஓகினாவா மாகாணம் மாற்றப்பட்ட பின்னர் ஒன்னாவில் உள்ள கரையோரப் பகுதிகளில் பயணியர் தங்கும் விடுதிகள், உணவகங்கள் கட்டப்பட்டன. ஆனால் ஜப்பான், சீனா, தைவான், தென் கொரியா, ஆஸ்திரேலியா மற்றும் பல நாடுகளின் சுற்றுலாப் பயணிகள் உலகப் போருக்கு முன்பு கட்டப்பட்ட அல்லது புதிய மில்லினியத்தின் ஆரம்ப கால கட்டத்தில் கட்டப்பட்ட பல கடலோர தங்கும் விடுதிகளில் தங்கியுள்ளனர், மேலும் ஒன்னா கிராமத்தின் சுற்றுலாப் பகுதிகள், ஒன்னா மாகாணத்தின் பொருளாதார வளர்ச்சியில் முக்கிய பங்கு வகிக்கின்றது.
போக்குவரத்து
ஜப்பானின் தேசிய பாதை 58 ஐ ஒன்னா கடந்து செல்கிறது, இது ஒகினாவாவின் வடக்கே உள்ள குனிகாமி கிராமத்தை தெற்கில் உள்ள நாஹாவின் தலைநகரான தலைநகரத்துடன் இணைக்கிறது. ஒகினாவா ப்ரிபெக்சுரல் ரூட் 6 நகாடோமரி கிராமத்தில் பாதை 58 ஐ வெட்டுகிறது மற்றும் நகாடோமரியின் வடக்கு முனையில் 58 உடன் மீண்டும் சந்திக்கும் முன் கிராமத்தின் வழியாக செல்கிறது. பாதை 73 கிழக்கு-மேற்கு நோக்கி ஓகினாவாவின் குறுகலான பகுதி வழியாகச் சென்று கிழக்கு சீனக் கடல் கடற்கரையில் உள்ள நகடோமரி கிராமத்தை பசிபிக் கடற்கரையில் உள்ள இஷிகாவாவுடன் இணைக்கிறது. முன்னுரிமை வழிகள் 86 மற்றும் 104 ஆகியவை ஓன்னாவின் வடக்கே கின் நகரத்துடன் இணைகின்றன.
குறிப்புகள்
பகுப்பு:Coordinates on Wikidata பகுப்பு:ஜப்பானிய நகரங்கள்
ஆகமம்
ஆகமங்கள் என்பது இந்து சமயத்தின் முப்பெரும் பிரிவுகளான சைவம், வைணவம், சாக்தம் ஆகிய சமயங்களின் மதக்கோட்பாடு, கோயிலமைப்பு, கோயில் வழிபாடு, மந்திரமொழிகள் ஆகியவை அடங்கிய நூல் வகை ஆகும். இவை பொதுவாகத் தென்னிந்தியாவிலேயே புழக்கத்தில் உள்ளன. பெரும்பாலான ஆகமங்கள் தமிழில் உள்ளன, எனினும் இவை பிற்காலத்தில் சமஸ்கிருதத்திலேயே எழுதப்பட்டு உள்ளன. இவை வேதங்களை அடிப்படையாகக் கொள்ளாதவை. எனினும் இவை வேதங்களுக்கு மாறானவையும் அல்ல. ஆகமங்கள் சரியை, கிரியை, யோகம், ஞானம் எனும் நான்குவகையான வழிபாட்டு முறைகள் பற்றிக் கூறுகின்றன. சமண மற்றும் பௌத்த ஆகமங்கள் கூட உள்ளன.
ஆகமம், தமிழ்ச்சொல் தொடர்
ஆகம் + அம் = ஆகமம். ஆகம்(உடலாக) ஆக ஆகி விளங்குபவை.
ஆகமம் என்பதன் பொருள்
ஆகமம் என்பது தூய தமிழ்ச் சொல் ஆகும் (ஆகு+அம்)(ஆகு- ஆகுதல்-அப்படியே-நடத்தல், "அம்" என்பது முன் காலத்தில் அமைப்பு என்று பொருள்தரும் ஓர் ஈறு எனலாம்.  அமைப்பு என்பதன் அடிச்சொல் அதுவேயாகும். சிறந்த நடைமுறையை பின்பற்றும் அமைப்பு என்பதாம். 'ஆகமமாகி நின்று அண்ணிப்பான்' என வரும் மாணிக்கவாசகர் கூற்றிலே 'ஆகம வழி நிற்பார்க்கு இறைவன் அணுகி வந்து அருள்புரிவான்' என்னும் பொருள் பெறப்படுகின்றது.
ஆகமங்களின் தோற்றம்
ஆகமங்கள் இறைவனால் அருளப்பட்டவை என கூறப்பட்டன.
மாணிக்கவாசகர் “ஆகமம் ஆகி நின்று அன்னிபான்” எனவும் “ மண்ணுமாமலை மகேந்திரமதனிற் கொள்ள ஆகமம் தோற்றுவித்துதருளியும்” எனப்பாடுகின்றார்.
திருமூலர்ஆகமம் பற்றிக் கூறியதை “சுந்தர ஆகமம் சொல் மொழிந்தானே” என்ற குறிப்புத் தெளிவுபடுத்துகின்றது. திருமூலர் இறைவனால் ஆகமம் அருளப்பட்டதை “தானாய் அடியார்கள் அர்ச்சிக்கும் நந்தி உருவாகி ஆகமம் ஓங்கி நின்றாளே” என்றும் கூறுகின்றார்.
"செந்தமிழ் சிந்தை செய்து ஆகமம் செப்ப லுற்றேனே" என்று நம்பிரான் திருமூலர் பாடி அருளினார்.
மேலும் அதை தெய்வத்தமிழில் தான் அருளினேன் என்பதற்கு "என்னை நன்றாக இறைவன் படைத்தனன் தன்னை நன்றாகத் தமிழ் செய்யுமாறே!" என்று,  வழி வழியாக வந்த ஆகமங்களை இறைவன் கூற நமக்கு அருளினார் என்று அவரே கூறுகிறார்.
ஆகமங்களின் பிரிவுகள்
சைவ ஆகம நூல்கள் ஆகமம் என்றும், வைணவ ஆகம நூல்கள் ஸம்ஹிதை என்றும், சாக்த ஆகம நூல்கள் தந்திரம் என்றும் அழைக்கப்பெறுகின்றன.
சைவ ஆகமங்கள்
சைவ ஆகமங்கள் 28 ஆகும். அவையாவன,
வெளி இணைப்புகள்
பகுப்பு:இந்து சமய நூல்கள் பகுப்பு:ஆகமங்கள் பகுப்பு:இந்து சமயம்
யப்பானியத் திரைப்படத்துறை
யப்பானியத் திரைப்படத்துறை (日本映画) கிட்டதட்ட 100 ஆண்டு வரலாறு உடையதாகும். யப்பான் உலகிலேயே மிகவும் பழைமையானதும் பாரியதுமான திரைப்படத் தொழில்களைக் கொண்ட நாடுகளில் ஒன்றாகும். யப்பான் 2010 அளவில் உலகில் நான்காவது பேரெண்ணிக்கையில் திரைப்படங்களை உருவாக்கும் நாடாகும். யப்பான் 2011 இல் 411 திரைப்படங்களை வெளியிட்டது. இந்த ஆன்டில் அமெரிக்க திரைப்பட வருமானத்தைப் போல (2.338 பில்லியன் அமெரிக்க டாலர்கள்) 54.9% வருமானத்தினை ஈட்டியது. யப்பானில் முதல் வெளிநாட்டுப் படப்பிடிப்புத் தொழிலாளர் வந்த்தில் இருந்தே திரைப்படங்கள் 1897 முதலே வெளியிடப்படுகின்றன.யப்பான் நல்ல அயல்நாட்டு மொழிப் படங்களுக்காக நான்குமுறை விருதுகளைப் பெற்றுள்ளது. இது மற்ற ஆசியப் படங்களை விட அதிகமானதாகும்.
ஊமைப்படக் காலம்
தாமசு எடிசன் 1894 இல் அமெரிக்காவில் வணிகவியலாக வெற்ரிகரமாக காட்டிய இயங்குபடம், யப்பானில் 1896 நவம்பரில் காட்டப்பட்டது. உயிர்ப்புப் படமும் உலூமியேர் உடன்பிறப்புகளின் திரைப்படமும் (Cinematograph) யப்பானில் முதலில் 1897 இல் காட்டப்பட்டன. இவை இனபாட்டா கட்சுதாரோவால் காட்டப்பட்டன. யப்பானில் முதைல் திரைப்படம் எடுத்தவர்கள் உலூமியேர் ஒளிப்படத் தொழிலாளர்களாகும். கென்ட்டோ எனும் மாயவிளக்கு படமெடுப்புக் கலையில் வல்லவர்களாகிய யப்பானியர்களுக்கு இந்த இயங்குபட முறை முற்றிலும் புதியதல்ல எனலாம். முதல் யப்பானியத் திரைப்படம் 1897 இல் டோக்கியோ நகரின் இயல்காட்சிகளை வெற்றிகரமாக எடுத்துக் காட்டியது.
யப்பான் 1898 இல் சில பேய்ப்படங்களை எடுத்தது. இவற்றில் சிரோ அசுனோவின் குறும்படங்களாகிய பேக் யிழோ (Bake Jizo) (Jizo the Spook / 化け地蔵),   [[சினின் நோ சோசேய் (Shinin no sosei)  (சடலப் புத்துயிர்ப்பு) ஆகியன அடங்கும். முதல் ஆவணப்படம் 1899 ஜூனில்  கெய்சா நோ தியோதோரி (Geisha no teodori) (芸者の手踊り) எனும் குறும்படம் எடுக்கப்பட்டது.  திசுனேகிச்சி சிபாட்டா பல தொடக்க காலத் திரைப்படங்களை எடுத்தார். இவற்றில் 1899 இல் இரண்டு பெயர்பெற்ற நடிகரை வைத்து, நன்கு அறிமுகமாகிய காபுகி நாடகத்தின் காட்சியைக் கொண்ட மோமியிகாரி எனும்  திரைப்படமும் அடங்கும். இது 1899 இல் பெரும்புகழை ஈட்டியது.  தொடக்க காலத் திரைப்படங்கள் காபுகி, புன்றாகு ஆகிய மரபு நாடக அரங்கு வடிவத்தில் அமைந்தன.
இருபதாம் நூற்றாண்டின் விடியலில் யப்பானியத் திரையரங்குகள் கதைசொல்ல பென்ழ்சிக்களை வாடகைக்கு அமர்த்தின. இவரகள் மரபுவழிக் கதைசொல்லிகளாவர். இவர்கள் திரையருகே அமர்ந்து உம்மைப்படங்களின் கதைகளை எடுத்துரைத்தனர்ரிவர்கள் காபுகி, யோரூரி, கோதான், அரங்கு உரையாளர், வாய்மொழி கதைசொல்லிகள் ஆகிய மரபான கதைசொல்லிகளின் வழித்தோன்றல்கள் ஆவர். மேற்கத்தியத் திரைப்படங்களைக் காட்டும்போது இவர்களின் எடுத்துரைப்புகளோடு இசையும் கூடுதலாக அமைவதுண்டு. பிறகு 1930 களில் பேசும்படங்கள் உருவாகியதும், பென்ழ்சி போன்ற கதைசொல்லிகளின் பங்களிப்பு தேவைப்படவில்லை.
யப்பானியத் திரைப்படங்களில் முதலில் நடன மங்கையாகவும் நடிகையாகவும் தோகுக்கோ நாகை தகாகி நடித்தார்; இவர் 1911 இல் இருந்து 1914 வரை அமெரிக்கத் திரைப்படக் குழுமமாகிய தானவுசர் குழுமத்துக்கு நான்கு குறும்படங்களில் நடித்தார்.
யப்பானியத் திரைப்படங்களின் திறனாய்வு 1910 களில்தான் அறிவாளிகளிடைவளரலானது. பிறகு இது யப்பானியத் திரைப்படத் திறனாய்வு இயக்கமாக வளர்ந்தது. முதல் திரைப்பட இதழான கத்சுதோ சாழ்சிங்கை (Katsudō shashinkai) (1909 இல் தோன்றியது) போன்றவற்றில் இத்திறனாய்வுகள் வெளியாகின. யாசுனோசுகி கோந்தா 1914 இல் ஒரு முழுநீலத் திரைப்படத் திறனாய்வு நூலை எழுதி வெளியிட்டார். எனினும், பல திறனாய்வாளர்கள் நிக்காத்சு, தென்காத்சு போன்ற கலைக்கூடங்களின் பணியைத் தூய்மையாக்குவதிலேயே கவனத்தைக் குவித்தனர்.. இவர்கள் பென்ழ்சிகளைப் பயன்படுத்தும் மரபு அரங்கியல் கூறுகளான காபுகி, சின்பா வகைமைகளை பயன்படுத்துவதைக் கண்டித்து, கதைகளைக் கூறுவதற்குப் புதிய திரைப்பட நுட்பங்களைப் பயன்கொள்ளுமாறு வற்புறுத்தினர். இது பின்னர் தூய திரைப்பட இயக்கம் எனப் பெயரிடப்பட்டது. தூய திரைப்பட இயக்கம் கெந்தைகெக்கி வடிவத்தையும் திரைப்பட உரையாடலையும் வென்றெடுத்தது.
தங்குதன் ஈராக்சைடு
தங்குதன் ஈராக்சைடு (Tungsten dioxide) என்பது WO2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்கலம் நிறத்தில் திண்மமாகக் காணப்படும் இது ஒற்றைச் சரிவில் படிகமாகிறது. உருத்திரிந்த எண்முக WO6 மையங்களுடன் மாற்று குறுகிய W–W பிணைப்புகள் (248 பைகோ மீட்டர்|பை.மீ) அமைந்துள்ள உரூத்தைல் போன்ற அமைப்பு அம்சங்களுடனான அமைப்பை பெற்றுள்ளது. ஒவ்வொரு தங்குதன் மையமும் d2 வடிவமைப்பைக் கொண்டுள்ளதால் இச்சேர்மம் உயர் மின்கடத்துகைத் திறன் பெற்றுள்ளது.
900° செல்சியசு வெப்பநிலையில் WO3 சேர்மத்துடன் தங்குதன் பொடியைச் சேர்த்து 40 மணி நேர ஒடுக்க வினைக்கு உட்படுத்தினால்  தங்குதன் ஈராக்சைடைத்  தயாரிக்கமுடியும். இவ்வினையில் கலப்பு இணைதிறன் சேர்மமான W18O49 பகுதியாக ஒடுக்கப்படுகிறது.
மாலிப்டினம் வரிசைச் சேர்மமான MoO2 இம்முறையிலேயே தயாரிக்கப்படுகிறது. வேதியியல் போக்குவரத்து நுணுக்கத்தில் அயோடினைப் பயன்படுத்தி ஒற்றைப் படிகங்கள் தயாரிக்கப்படுகின்றன. WO2 சேர்மத்தை அயோடின் ஆவியாகும் வரிசைச் சேர்மமாகச் செலுத்துகிறது
மேற்கோள்கள்
பகுப்பு:தங்குதன் சேர்மங்கள் பகுப்பு:ஆக்சைடுகள்
பாஸ்கா புகழுரை
பாஸ்கா புகழுரை (இலத்தீன்: Praeconium Paschale) என்னும் பாடல், புனித சனியன்று பாஸ்கா திருவிழிப்பின் போது கத்தோலிக்க திருச்சபையில் பாடப்படும் பாடலாகும். இது திருத்தொண்டராலோ அல்லது குருவாலோ பாஸ்கா தீயையும் திரியையும் மந்திரித்த பிறகு, இறைவாக்கு வழிபாட்டிற்கு முன்பு பாடப்படும். ஆங்கிலிக்கம், லூதரனியம் போன்ற கிறித்தவ உட்பிரிவுகளிலும் இம்முறை உண்டு.
பாடல் வரிகள்
பகுப்பு:கத்தோலிக்கம் பகுப்பு:கிறித்தவப் பாடல்கள் பகுப்பு:கிறித்தவ இறைவேண்டல்கள்
மக்களவைத் துணைத்தலைவர்
மக்களவைத் துணைத்தலைவர் ( IAST : Lok Sabhā Upādhyakṣa) என்பவர் இந்திய நாடாளுமன்றத்தின் கீழ் சபையான மக்களவையின் இரண்டாவது மிக உயர்ந்த பேரவை அலுவலர் ஆவார். இந்திய மக்களவைத் தலைவர் மரணம் அல்லது உடல்நலக்குறைவு காரணமாக விடுப்பு அல்லது சபையில் இல்லாவிட்டால் சபைக்குத் தலைமை தாங்கிச் செயல்படுவார். இந்தியாவில் மரபுப்படி எதிர்க்கட்சிக்குத் துணைத்தலைவர் பதவி வழங்கப்படுகிறது.
மக்களவைத் தேர்தலுக்குப் பிறகு மக்களவையின் முதல் கூட்டத்தில் மக்களவை உறுப்பினர்களிலிருந்து ஐந்து ஆண்டுகளுக்குப் பேரவைத் துணைத்தலைவர் தேர்ந்தெடுக்கப்படுகிறார். இவர் மக்களவை உறுப்பினர்கள் பதவி ஏற்கும் வரை அல்லது தாமாக பதவியிலிருந்து விலகும் வரை பதவியில் இருப்பார். மக்களவையில் பெரும்பான்மை உறுப்பினர்களால் நிறைவேற்றப்பட்ட தீர்மானத்தின் மூலம் இவர் பதவியிலிருந்து நீக்கப்படலாம். இதற்கான தீர்மானத்தில் பெரும்பான்மையில், காலியிடங்களை அகற்றிய பிறகு, மொத்த பலத்தில் 50% அல்லது 50% க்கும் அதிகமாக உறுப்பினர்கள் ஆதரவு தெரிவிக்க வேண்டும். மக்களவைக்குத் துணைத்தலைவர் பொறுப்பு என்பதால், மக்களவையில் உள்ள பெரும்பான்மையால் மட்டுமே இவரை நீக்கம் செய்ய முடியும். துணைத் தலைவர் பதவியிலிருந்தாலும், இவர் பாரபட்சமின்றி இருக்க வேண்டும் என்றாலும், தங்கள் கட்சியிலிருந்து விலக வேண்டிய அவசியம் இல்லை.
இந்தியக் குடியரசின் நாடாளுமன்ற மரபுப்படி எதிர்க்கட்சி உறுப்பினர்களிலிருந்து துணைத்தலைவர் தேர்ந்தெடுக்கப்பட வேண்டும். ஆனால் மார்ச் 2021 நிலவரப்படி, குடியரசு வரலாற்றில் தனித்துவமாக, மக்களவையில் இப்பதவி காலியாக உள்ளது.
வெளி இணைப்புகள்
பகுப்பு:மக்களவை உறுப்பினர்கள் பகுப்பு:இந்தியப் பட்டியல்கள் பகுப்பு:இந்திய அரசியல்வாதிகள் பகுப்பு:இந்திய மக்களவை பகுப்பு:இந்திய நாடாளுமன்ற உறுப்பினர்கள்
கீழக்குயில்குடி ஊராட்சி
கீழக்குயில்குடி ஊராட்சி (Keelakuilkudi Gram Panchayat), தமிழ்நாட்டின் மதுரை மாவட்டத்தில் உள்ள திருப்பரங்குன்றம் ஊராட்சி ஒன்றியத்தில்  அமைந்துள்ளது. இந்த ஊராட்சி, திருப்பரங்குன்றம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3072 ஆகும். இவர்களில் பெண்கள் 1497 பேரும் ஆண்கள் 1575 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிராட்வே
போபமின் பிராட்வே என்பது தமிழ் நாட்டின், சென்னை மாநகரம், ஜார்ஜ் டவுன் பகுதியில் அமைந்துள்ள வரலாற்றுச் சிறப்புமிக்க முதன்மைச் சாலையாகும். தெற்கில் நேதாஜி சுபாஷ் சந்திர போஸ் சாலையை வடக்கில் இப்ராஹிம் சாகேப் தெருவுடன் இணைக்கும் இந்தச் சாலை தென்-வடலாக அமைந்துள்ளது. ஆங்கிலேயர் ஆட்சி காலத்தில் 1676 ஆம் ஆண்டளவில் உருவாக்கப்பட்ட கறுப்பர் நகரம் முத்தியால் பேட்டை மற்றும் பெத்த நாயக்கன் பேட்டை என்ற இரண்டு பகுதிகளை உள்ளடக்கி விரிவடைந்திருந்தது. பின்னாளில் இப்பகுதிக்கு ஜார்ஜ் டவுன் என்று பெயரிடப்பட்டது. போபாம்ஸ் பிராட்வே சாலை ஆங்கிலேயர்களின் ஆட்சிக் காலத்தில் இந்த இரண்டு பகுதிகளுக்கும் நடுவே அமைக்கப்பட்டது.
அட்டப்பள்ளம் கால்வாய்
இரண்டு பேட்டைகளுக்கும் நடுவே ஒரு வடிகால் கால்வாய் ஓடியது. சற்று ஆழமான இந்தக் கால்வாயின் இரு புறமும் கரைகள் இருந்தன. இந்தக் கால்வாய்க்கு அட்டப்பள்ளம் (ஆழ்ந்த பள்ளம் அல்லது ஆழமான பள்ளம்) என்று பெயர். தேவையற்ற இந்தக் கால்வாய் பிராட்வே பகுதியின் விரிவாக்கத்திற்குத் தடையாக இருந்தது. அட்டபள்ளம் கால்வாயைச் சுற்றி இருந்த பெரும்பகுதி நிலம் ஸ்டீபன் போபம் என்பவருக்கு சொந்தமானதாகும்.
ஹாக் ஹில் மண்மேடு
இன்று சென்னை இராஜீவ் காந்தி அரசு மருத்துவ மனை, மெட்ராஸ் யுனைடெட் கிளப் மற்றும் பூங்கா நகர் அஞ்சல் அலுவலகம் இருக்கும் பகுதி அன்று நரிமேடு என்று அழைக்கப்பட்டது. ஆங்கிலேயர்கள் "ஹாக் ஹில்" என்று அழைத்தனர். ஆங்கிலேயர்கள் இந்த மண் மேட்டை செயின்ட் ஜார்ஜ் கோட்டைக்கு ஒரு பாதுகாப்பு அச்சுறுத்தலாகக் கருதினர். எனவே இந்த மண்மேட்டை சமன் செய்ய முடிவு செய்தனர்.
குடிமை நலன்கள்
ஸ்டீபன் போபம் அன்றைய மெட்ராஸ் நகரத்திற்கான, குறிப்பாக ஜார்ஜ் டவுன் பகுதிக்கான பல குடிமை நலன்களை மேற்கொண்டார். அன்றைய ஜார்ஜ் டவுனின் ஒவ்வொரு தெருவிலும் நேரடி மற்றும் குறுக்கு வடிகால் அமைக்கவும், தெருக்களில் விளக்குகள் அமைக்கவும், பிறப்பு மற்றும் இறப்பு பதிவு மற்றும் மதுபான கடைகள் மற்றும் விற்பனை நிலையங்களுக்கு உரிமம் வழங்கவும் இவர் பரிந்துரைத்தார். மெட்ராஸ் நகருக்கான நிரந்தர போலீஸ் படையை உருவாக்குவதற்கான திட்டத்தை சமர்பித்தவரும் இவரே.
பிரகாசம் சாலை: பெயர்க்காரணம்
தற்போது இந்திய சுதந்தர போராட்ட வீரரும் சென்னை மாகாணத்தின் முன்னாள் பிரதமருமான (முதல்வர்) ஆந்திர கேசரி டி. பிரகாசத்தின் பெயரால் பிரகாசம் சாலை என அதிகாரபூர்வமாக அழைக்கப்படுகிறது. இந்தச் சாலையின் எண்: 40 பிராட்வே, காந்திநகர் என்ற முகவரியில் பிரகாசத்தின் 'ஸ்வராஜ்யா பிரஸ்' என்ற அச்சகமும், ஸ்வராஜ்யா பத்திரிக்கை அலுவலகமும் இருந்தது. திறமையான உயர் நீதிமன்ற வழக்கறிஞரான பிரகாசம், சுயராஜ்யா பத்திரிகையில் ஒத்துழையாமை கொள்கை குறித்து எழுதி வந்தார். எனவே இவர் நினைவாக பிரகாசம் சாலை என்று பெயரிடப்பட்டது.
மேற்கோள்கள்
பகுப்பு:சென்னை சாலைகள்
பீட்டா துகள்
பீட்டா துகள்கள் (Beta particle) என்பது கதிரியக்க உட்கருக்களிலிருந்து உமிழப்படும் அதிக ஆற்றல் கொண்ட உயர் வேக எதிர்மின்னிகள் அல்லது பொசித்திரன்கள் ஆகும். உமிழப்படும் பீட்டா துகள்கள் அயனாக்கற்கதிர்ப்பின் வடிவத்தில் உள்ளன, இவை பீட்டா கதிர்கள் என அறியப்படுகிறது. பீட்டா துகள்கள் உற்பத்தி பீட்டா சிதைவு எனப்படுகிறது. இது கிரேக்க எழுத்து பீட்டா (β) மூலம் குறிப்பிடப்படுகிறது. இரு பீட்டா சிதைவு வடிவங்களான β− மற்றும் β+ முறையே எதிர்மின்னி மற்றும் பொசித்திரனில் அதிகரிப்பை ஏற்படுத்துகிறது.
தொடர்ந்து வெளிப்படும் β துகள்கள் பீட்டாகதிர்கள் என்றும் அறியப்படுகின்றன. இவ்வினை பொதுவாக அணுஎண் 79 விட குறைந்த தனிமங்களிலேயே காணப்படுகின்றன. இங்கு சேய் தனிமத்தின் அணுநிறை மாறுவதில்லை, ஆனால் அதன் அணுஎண் β+ ஆனால் ஒன்று கூடவும் ,β- என்றால் ஒன்று குறையவும் செய்கின்றன.ஒருகதிர் தனிமத்திலிருந்து வெளிப்படும் β துகள்கள் ஒரே ஆற்றல் கொண்டு இருப்பதில்லை. இவைகளின் சராசரி ஆற்றல்,உச்ச ஆற்றலின் 1/3 ஆக எடுத்துக் கொள்ளப்படுகிறது.
β துகள்களின் திசைவேகம் ஒளியின் வேகத்தில் 90% முதல் 95% வரையிலும் உள்ளன.
வளியில் அவைகளின் செல்தொலைவு சில மீட்டர் வரையிலும் இருக்கும்.
α துகள்களைப் போல் இத்துகள்களும் அயனியாக்கும் பண்புடையன, ஆனால் குறைந்த அளவில் உள்ளது. இதற்கு முக்கிய காரணம் அவைகளின் நிறை குறைவாக இருப்பதால் அவைகள் எளிதில் விலக்கமுறுகின்றன.
அவைகளின் செல்தொலைவு ,ஊடகத்தின் அடர்த்தியினையும் துகள்களின் ஆற்றலையும் பொறுத்திருக்கிறது.
மருத்துவத்தில் பயன் படும் சில β உமிழ்வான்கள்.
β− பீட்டா சிதைவு (எதிர்மின்னி காலல்)
நிலையற்ற அணுக்கருவின், மிகுதியான நொதுமின்னிகள் β−சிதைவுக்கு உள்ளாகிறது. அங்கே ஒரு நொதுமின்னியானது நேர்மின்னி, எதிர்மின்னி மற்றும் ஒரு எதிர்மின்னி-வகை எதிர்நியூட்ரினோவாக (நியூட்ரினோவின் எதிர்த் துகள்) மாற்றப்படுகிறது.
சான்றுகள்
பகுப்பு:கதிரியக்கம்
திரெசுடன்
thumb|295px|right|வலச்சுற்றாக: நகரத்தின் இரவுக்காட்சி, தூய அன்னையின் தேவாலயம், பில்னிட்சு கோட்டை, திரெசுடன் கோட்டை, இசுவிங்கர் அரண்மனை
திரெசுடன் (Dresden, ; Drážďany, Drezno) ஜெர்மனியின் தென்மேற்கில் உள்ள சாக்சனி மாநிலத்தின் தலைநகரம் ஆகும். லைப்சிக்கிற்கு அடுத்தபடியாக அந்த மாநிலத்தின் இரண்டாவது பெரிய நகரமுமாகும். . இது எல்பா ஆற்றுப் பள்ளத்தாக்கில் செக் குடியரசுடனான எல்லையில் அமைந்துள்ளது.
இரண்டாம் உலகப் போரில்
இரண்டாம் உலகப் போரின் இறுதிக்கட்டங்களில் அமெரிக்க, பிரித்தானிய படை வானூர்திகள் பெப்ரவரி 13,1945 - பெப்ரவரி 15,1945 நாட்களில் குண்டுமழை பொழிந்தன. 25,000 குடிமக்கள் இதில் கவல்லப்பட்டனர்; நகரமையத்திலிருந்த கலைநயமிக்க கட்டிடங்கள் பலவும் இடிபட்டன. இது மிகவும் சர்ச்சைக்குள்ளானது. போருக்குப் பின்னர் இந்தக் கட்டிடங்கள் மிகுந்த முயற்சியில் மீட்டெடுக்கப்பட்டன
2002இல் செருமனியின் நூற்றாண்டு வெள்ளம் என விவரிக்கப்பட்ட வெள்ளப்பெருக்கில் பாதிக்கப்பட்ட நகரங்களில்  இதுவும் ஒன்று.
அரசியலும் பண்பாடும்
திரெசுடன் சாக்சனியின் அரசியல், பண்பாட்டு] மையமாக விளங்குகின்றது.1852இல் திரெசுடனின் மக்கள்தொகை 100,000க்கும் கூடுதலாக இருந்தது. 2005ஆம் ஆண்டில் திரெசுடனில் ஏறத்தாழ 488,000 குடிவாசிகள் இருந்தனர். இந்நகரும் சுற்றியுள்ள மக்களடர்ந்த கெம்னுட்சு, சுவிக்கொ, [[லைப்சிக் நகரங்களும் கூட்டாக சாக்சனிய பெருநகரவட்டார முக்கோணம் எனப்படுகின்றது.
1990இல் செருமானிய மீளிணைவுக்குப் பிறகு இது ஐரோப்பா மற்றும் செருமனியின் பண்பாடு, கல்வி மையமாகவும் விளங்குகின்றது. திரெசுடன் தொழிற்நுட்ப பல்கலைக்கழகம் செருமனியின் பெரிய பத்து பல்கலைகழகங்களில் ஒன்றாக விளங்குகின்றது. திரெசுடனின் பொருளியல்நிலை மிகவும் விரைவாக வளர்ந்து வரும் நகரங்களில் ஒன்றாக ஆக்கியுள்ளது. மீயுயர் நுட்ப தொழில்கள் வளர்ச்சியால் இந்நகர் “சிலிகான் சாக்சனி” எனப்படுகின்றது. செருமனியின் மிகவும் வருகைகள் பெறும் நகரமாகவும் உள்ளது; ஆண்டுக்கு 4.3 மில்லியன் பேர் இரவு தங்கியுள்ளனர்.